На основу члана 15. став 9. Закона о електронском фактурисању („Службени гласник РС”, бр. 44/21 и 129/21) и члана 17. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

У Р Е Д Б У

О ДОПУНИ УРЕДБЕ О УСЛОВИМА И НАЧИНУ ЧУВАЊА И СТАВЉАЊА НА УВИД ЕЛЕКТРОНСКИХ ФАКТУРА И НАЧИНУ ОБЕЗБЕЂИВАЊА ВЕРОДОСТОЈНОСТИ И ИНТЕГРИТЕТА САДРЖИНЕ ФАКТУРА У ПАПИРНОМ ОБЛИКУ

Члан 1.

У Уредби о условима и начину чувања и стављања на увид електронских фактура и начину обезбеђивања веродостојности и интегритета садржине фактура у папирном облику („Службени гласник РС”, бр. 69/21 и 132/21), у члану 6. додаје се став 2, који гласи:

„Субјекти јавног сектора и субјекти приватног сектора из члана 2. Закона, као и добровољни корисници система електронских фактура из члана 2. Закона могу користити систем електронских фактура у складу са Законом и пре 1. маја 2022. године, а најраније од 11. априла 2022. године.”.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-3006/2022-2

У Београду, 7. априла 2022. године

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

В Л А Д А

ПРЕДСЕДНИК

Ана Брнабић